**ИЗВОД ИЗ ЗАПИСНИКА СА 3.САСТАНКА САВЕТА РОДИТЕЉА ШКОЛЕ ОДРЖАНОГ 04.02.2016.ГОДИНЕ**

**Дневни ред:**

1.Усвајање записника са претходне седнице

2.Извештај директора о раду школе између две седнице Савета родитеља

3.Успех и дисциплина ученика на крају 1.полугодишта

4.Припрема за такмичење

5.Избор уџбеника за наредну школску годину

6.Изборни предмети

7.Извештај о реализацији Развојног плана

8.Извештај о реализацији Програма заштите ученика од насиља, злостављања и занемаривања

9.Текућа питања

Дневни ред је једногласно усвојен, као и допуна дневног реда: Извештај о изведеним екскурзијама и настави у природи и припремна настава за ученике 8.разреда.

Председника Савета родитеља је оправдано одсутан, те је седницу водила заменик председника Марија Стојановић

**Тачка 1.** Заменик председника Савета родитеља Марија Стојановић је прочитала извод из записника са претходног састанка, који је једногласно усвојен.

**Тачка 2.** Директор школе Божидар Стошић је информисао Савет родитеља о раду школе између две седнице.Напоменуо је да је рачун школе био 255 дана у блокади; поново ради видео-надзор; ученици су прикупили 100 000.00 динара као помоћ друговима чији су родитељи преминули; најбоље уређене учионице за Нову годину су 2/3 и 3/7, 7/6 и 8/3, награда је одлазак на базен; за запослене у школи је организован семинар „Оснаживање младих кроз вршњачку медијацију“; школу су посетили истакнути спортисти Игор Ракочевић и Саша Ђорђевић; Пријатељи деце су поклонили школи 60 000.00 динара за куповину садница за школско двориште.

**Тачка 3.** Директор школе Божидар Стошић је анализирао успех и дисциплину ученика на крају 1.полугодишта, упоређујући са табелом из претходне школске године.Закључак је да је успех реалан, а да ће на крају школске године бити и бољи.

**Тачка 4.** Већина школских такмичења је завршена.Деца треба да се определе највише за два предмета, да би имали времена да се добро припреме.

**Тачка 5.** Директор школе Божидар Стошић је информисао Савет родитеља о новим прописима приликом избора уџбеника.Стручна већа су одабрала уџбенике, поштујући захтев Савета родитеља да се уџбеници не мењају сваке године, па ће бити промењен само издавач уџбеника Историје и Немачког језика за 7.разред.Осим тога, Министарство просвете ће издати каталог за акредитоване уџбенике, а свака школа ће бирати три различита издавача.Биће изабрани само они уџбеници који пређу квоту од 5% на нивоу Србије.

**Тачка 6.** Педагог школе Јелена Божић је упознала родитеље са изборним предметима за наредну школску годину.Ученицима 4.разреда ће наставнице италијанског и немачког језика одржати по један час, да би се упознали са предметом и лакше одабрали који језик желе да уче од 5.разреда.

**Тачка 7**. Извештај о реализацији Развојног плана школе је поднела Јелена Божић, педагог школе.Истакла је да се доста ради на побољшању квалитета наставе, како стручним усавршавањем, тако и применом наученог на часовима, држањем угледних часова (одржан 101 угледни час), на унапређивању оцењивања, као и на побољшању безбедности ученика и подизању угледа школе.

**Тачка 8.** Ана Тодоровић, психолог школе, информисала је Савет родитеља о реализацији Програма заштите ученика од насиља, злостављања и занемаривања на плану превентивних активности: одржана су предавања за ученике из области превенције болести зависности, заразних болести, безбедности у саобраћају, о вршњачком насиљу, опасности од употребе експлозивних средстава(петарди) и тд. у сарадњи са Домом здравља, ПУ у Нишу,Војском Србије; настављене су активности из пројекта Школа без насиља – доношење правила понашања, Вршњачки тим, представе форум-театра. Интервентне активности су спроведене у случају непоштовања правила понашања, па је доста ученика укључено у појачан васпитни рад, а 24 ученика на крају полугодишта има изречене васпитне мере и 18 смањену оцену из владања.

**Тачка 9.** Помоћник директора Небојша Пужић је информисао Савет родитеља о изведеним екскурзијама и настави у природи .Све екскурзије од 2. до 8. разреда су реализоване, осим 7.разреда, јер није било довољно пријављених ученика.Екскурзија за ученике 1.разреда ће бити изведена у пролеће.Настава у природи за млађе разреде биће изведена у марту и априлу.

Директор школе Божидар Стошић је информисао Савет родитеља да је у току припремна настава за ученике 8.разреда, али је посећеност тих часова веома слаба.Стигле су збирке за припрему пријемног, па представници Савета родитеља 8.разреда треба да пренесу осталим родитељима да ученици редовно долазе и искористе припремне часове које организује школа.